Source: http://www.bihon.ro/sa-ne-continuam-parcursul/1935915
Timestamp: 2018-08-19 13:09:24+00:00

Document:
„Să ne continuăm parcursul” - BIHON
la	17. noiembrie 2017 10:03	 Reactualizat la:	 18. noiembrie 2017 17:04
Handbaliştii orădeni îşi doresc a opta victorie
Divizionara A de handbal masculin CSM Oradea dispută duminică meciul din deplasare cu CSM Şcolar Reşiţa, din etapa a 9-a a Seriei B.
Partida va avea loc cu începere de la ora 12:00 şi va fi condusă de arbitrii George Beldiman şi Aurel Moldoveanu, ambii din Arad.
Echipa orădeană, care a câştigat toate cele şapte meciuri disputate în actuala ediţie, îşi doreşte – fireşte – continuarea parcursului de regularitate. CSM Oradea a dispus etapa trecută de CSU Târgu Jiu, în derby-ul seriei (scor 32-31). Antrenorul Sebastian Tudor şi-a avertizat însă jucătorii să nu se relaxeze după acea victorie, care i-a propulsat în poziţia de lideri ai clasamentului. „Le-am spus jucătorilor să trateze fiecare meci cu toată atenţia cuvenită, pentru că nicio victorie nu vine de la sine. Târgu Jiu aşteaptă acum un pas greşit al nostru pentru a recupera terenul pierdut la Oradea. Trebuie să fim concentraţi, să ne facem jocul obişnuit să câştigăm cele trei puncte”, ne-a declarat antrenorul CSM Oradea.
În altă ordine de idei, echipa de handbal feminin CSU Oradea joacă sâmbătă pe terenul propriu, în compania formaţiei Naţional Râmnicu Vâlcea. Meciul contează pentru etapa a 11-a a Diviziei A, Seria B. Întâlnirea se va disputa cu începere de la ora 09:30, la Sala polivalentă a Universităţii Oradea. Partida se anunţă dificilă pentru echipa gazdă, care se confruntă cu accidentări ale unor jucătoare din lot.
Taguri: csm oradea, csm scolar resita, handbal masculin

References: CSM 
 CSM 
 CSM 
 CSM 
 csm 
 csm